ياغيش چاغيرماق آرزوسو ايله کئچيريلن "چؤمچه‌خاتون" مراسيم-اويونو آذربايجا‌نين ديگر بؤلگه‌لرينده، خوصوصن ناخچيوان و لنکران اکينچيلري طرفيندن "چؤمچه‌خاتون گزديرمک" آدي ايله ايجرا اولوناردي. حتّي ناخچيوا‌نين اوردوباد بؤلگه‌سينده ياغيش چاغيرماق اۆچون عئيني مراسيمه عمل ائديلردي. لاکين چؤمچه‌ني ياشلي قادينلاردان بيري گزديرردي. قادين خمير يوغورار، اليني يوماميش چؤمچه‌ني گؤتوروب قاپيلارا گئدردي. سوروشارديلار: "چؤمچه‌خانيم نه ايستر؟" دئيردي: باخين، خمير يوغورموشام، اليمي يوماغا سو تاپميرام: چؤمچه خانيم نه ايستر؟